Številka: 352-25/2021/3

Datum: 18.02.2021

Republika Slovenija, Ministrstvo za javno upravo, Tržaška cesta 21, Ljubljana, skladno z določili 36., 52., 54. in 78. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO KOMPLEKSA KONTEJNERJEV NA MP SEČOVLJE**

**PO METODI NEPOSREDNE POGODBE**

1. **Organizator in prodajalec:**

Republika Slovenija, Ministrstvo za javno upravo, Tržaška 21, 1000 Ljubljana.

1. **Opis predmeta prodaje:**

Predmet prodaje je kompleks kontejnerjev na MP Sečovlje:

* Objekt 1, Objekt Carine, ki predstavlja kontejnersko zloženko v skupni površini 64,30 m2,
* Objekt 2, Objekt Policije, ki predstavlja kontejnersko zloženko v skupni površini 39,31 m2,
* Objekt 3, Objekt Policije, objekt garderoba in skladišče, ki predstavlja kontejnersko zloženko v skupni površini 23,6 m2,
* Objekt 4, Bivalnik policije za tehnično opremo, ki predstavlja kontejnersko zloženko v skupni površini 6,26 m2.

Tehnična specifikacija kontejnerjev in opis, ter prevzem:

* leto proizvodnje 1992,
* prevzem kontejnerjev bo možen med obdobjem maj in november 2021 (odvisno od izvedbe zamenjave obstoječih kontejnerjev),
* 6 kom 20' kontejnerjev,
* 8 kom 10' kontejnerjev.

1. **Vrsta pravnega posla in sklenitev pogodbe:**

Prodaja premičnin po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

1. **Izhodiščna cena:**

Zaradi nizke vrednosti premičnin in upoštevajoč načelo gospodarnosti je izhodiščna vednost premičnin določena izkustveno v skladu z določili 36. člena ZSPDSLS-1 in sicer znaša izhodiščna vrednost premičnin skupaj v višini 3.300,00 EUR.

1. **Način in rok plačila kupnine:**

Rok za plačilo kupnine znaša 30 dni od dneva sklenitve prodajne pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

1. **Sklenitev pogodbe**

V kolikor bo v roku prispelo več ponudb, se bodo organizirala dodatna pogajanja o ceni in o drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo kupnino nad izhodiščno ceno oziroma v primeru, da bo ponudnik samo eden, vsaj ceno, ki je enaka izhodiščni ceni.

Cene in drugi elementi ponudbe, ponujeni na pogajanjih, so zavezujoči.

Rok vezanosti na ponudbo traja do sklenitve prodajne pogodbe z najugodnejšim ponudnikom, vendar najdlje do 31.05.2021.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

1. **Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki premičnin in izpolnjujejo pogoje iz te namere.

Ponudnik mora poslati dokumentacijo:

1. izpolnjen in lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je,

na e-naslov: gp.mju@gov.si do 16.03.2021, do 24.00 ure ali priporočeno po pošti oziroma osebno v zaprti pisemski ovojnici z navedbo »ponudba v zadevi 352-25/2021/3«, na vložišče Ministrstva za javno upravo, Tržaška cesta 21, Ljubljana, najkasneje do 16.03.2021, do 13.00 ure. Če je dokumentacija oddana priporočeno po pošti, se šteje, da je pravočasna, če je na naslov organizatorja prispela do 16.03.2021.

Ponudbe, predložene po izteku roka bodo izločene iz postopka.

Odpiranje ponudb ne bo javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

1. **Ogled**

Za dodatne informacije v zvezi s predmetom prodaje se obrnite na Romana Šuštaršiča, telefon: +386 (0)1 478 1829, +386 040 456 899, e-pošta: [roman.sustarsic@gov.si](mailto:roman.sustarsic@gov.si).

Ogled predmeta prodaje bo možen izključno na podlagi predhodnega dogovora.

1. **Opozorilo**

Organizator lahko do sklenitve pravnega posla, postopek ustavi oziroma ne sklene pogodbe z uspelim ponudnikom, brez odškodninske odgovornosti.

1. **Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

|  |  |
| --- | --- |
|  | na podlagi pooblastila št. 1004-113/2015/45 z dne 07.04.2020  Maja Pogačar  generalna direktorica  Direktorata za stvarno premoženje |